ДОКЛАД

За дейността на НЧ”Изгрев-1936” за 2018г.

През изминалата година дейността на читалището беше организирана съгласно приетия културен календар. Също така сме участвали и във всички общински мероприятия на които сме били поканени. Всичко това донесе разнообразие на нашата дейност, както и радост и гордост на жителите на с.Тюленово.

Съхраняването и предаването на традициите за следващите поколения е основна цел за дейността на читалището и с желанието и участието на хората от селото това се случва. Най-важното е да сме сплотени и да се уважаваме помежду си, тогава резултатите ще са много добри и провеждането на мероприятия ще протича под формата на забавление.

 Годината започва с един много стар празник „Бабинден”. 2017г.беше отпразнуван в клуба на читалището.

 Следва” Петлювден” също беше отпразнуван в клуба на читалището.

 14.02.Трифон Зарезан 2017г. община Шабла организира голям празник с конкурсна цел и ние трябваше да се включим. Най- традиционна трапеза по Зарезански имахме ние.Спечелихме награда за най-добър обреден хляб и за млечен деликатес „Катък”.

 Следващото ни мероприятие беше 8-ми март, празнувахме в ресторант”Тюленово”.

 21.03.”Първа пролет” също празнувахме в ресторант „Тюленово”.

Месец май и месец юни обявихме „Спорт и здраве в с.Тюленово”.Всяка сряда ходихме на поход и на фитнес площадката.

 В началото на май организирахме пренасяне на камъни от морето, за оформяне на градинката в парка с тюлените. С превоз ни помогна Тодор Тодоров, за което благодарим. Участие взеха Невена Георгиева – кмет на с.Тюленово, Ламбина Славова,Николинка Ставрева, Пепа Вълкова и други.

 Преди сбора на с.Тюленово, жените се включиха в почистване на площад „Морски”. Последва малка почерпка в ресторант „Делфина”, в знак на благодарност за добре свършената работа.

 31.05. Празника на с.Тюленово . Поздравления поднесоха : Невена Георгиева-км.наместник на с.Тюленово, М.Жечев-кмет на общ.Шабла, Д-Р Йорданка Стоева-председател на общ.Съвет Шабла. За веселата част се погрижиха певческа група от Камен Бряг и детски танцов състав „Бърборино”.

 На 06.05. НЧ”Изгрев-1936” и кметство с.Тюленово взехме участие на празника Георговден организиран от общ.Шабла в парка. Най-богата и цветна трапеза имахме ние, като представихме много деликатеси приготвени от мляко и сирене, баници и пити.

 Май месец беше прожектиран филма за Тюленово „Тюленово бряг под небето”.

 На 08.08. организирахме нов формат мероприятие „Изгрев на пълна луна”, което се получи много добре, имаше много музика и стихове. Беше отразено по Каварна кабел.

 От 23 до 26.08. се състоя Арт-Фест Тюленово. Мероприятието беше богато и разнообразно. Арт-Фест популяризира с. Тюленово, доведе много хора от близо и далеч. Интернет мрежата гъмжеше от похвални коментари и публикаций.

 На 14.09. общ.Шабла всяка година организира „Ден на плодородието”. Спечелихме 1-ва награда за най-богат щанд. Имахме приготвени над тридесет ястия, тестени изделия и сладкиши. Много ни помогна за интериора Иванка Василева. Получихме от общината награда от 100лв.и много похвали от Ути Бъчваров. Както винаги на помощ бяха жените от селото. Благодарим.

 Никулден-празник с много гости, с традиционните за Никулден рибена чорба, пържена риба и други почерпки. Празничен водосвет отслужи отец Атанасий.

 Отново се включихме в коледния базар на общ.Шабла.

 Много са проявите, още повече са идеите и всичко това се случва с плам и ентусиазъм от ръководството и хората. Изказвам благодарност към Ламбина и Милчо Славови, които са в непрекъсната помощ на читалището, Николинка Ставрева, Драгомир и Елка Сиракови, Иванка Тодорова,Катерина Петкова, Мария Сарафова, Пепа Вълкова. Благодаря ви!

 Мисля, че всички знаят, но все пак обявявам, че всяка сряда от 13.00ч. провеждаме сбирка на читалището. Сбирките се провеждат редовно. Обсъждаме предстоящи мероприятия и други неща.